**Aldo Serena** ( it. *Aldo SerenaAldo Serena* ; 25 iyun 1960) — İtaliyalı keçmiş peşəkar futbolçu. Karyerası boyunca bir neçə İtaliya klubunda çıxış edən oyunçu dörd A Seriyasl çempionlluğu titulunu qazanmışdır. O, əsasən liqa titulu və UEFA Kuboku da daxil olmaqla bir neçə kubok qazandığı "İnter"dəki çıxışı ilə xatırlanır. Milli komanda səviyyəsində, o, 1986 FIFA Dünya Kuboku və 1990 FIFA Dünya Kubokunda İtaliya milli komandasını təmsil edərək, komandanın sonuncu turnirdə üçüncü yeri tutmasına kömək etmişdir.

Klub karyerası
--------------

Serena karyerası ərzində bir sıra İtaliya klublarında çıxış edib: "Montebelluna", "İnter", "Komo", "Bari", "Milan", "Yuventus" və "Torino". 

Treviso əyalətinin Montebelluna şəhərində anadan olan Serena gənclik illərini doğma şəhərinin gənclər akademiyasında oynayaraq keçirib. 1977-ci ildə D Seriasında çıxış edən "Montebelluna" komandasında peşəkar debüt etdikdən və debüt mövsümündə 29 oyunda 9 qol vurduqdan sonra Serena növbəti mövsümdə 1978-ci ildə ilk dəfə "İnter" klubuna qoşuldu; onun "Latsio" klubuna qarşı keçirilən Seria A-da ilk oyunu 4:0 qələbə hesabı ilə bitdi və qollardan birinin müəllifi özü oldu. O, klubda keçirdiyi ilk mövsümdə 1981-82 İtaliya Kubokunu qazansa da əsasən ehtiyat oyunçu sayılırdı və buna görə də bir neçə digər İtaliya kublarına icarəyə verilırdı; o, icarə əsasında "Komo", "Bari", derbi rəqibi "Milan"və "Torino" klublarında hərəsində bir mövsüm çıxış etmişdir. O, həmçinin 1985-1987-ci illər arasında rəqib "Yuventus"la uğurlu iki mövsüm keçirdi, A Seriyasında 51 oyuna 21 qol vurdu, həmçinin 1985-ci ildə Qitələrarası Kuboku və 1985-86 Seriya A çempionluğunu qazandı; Turin təmsilçisinin formasıyla o, bütün yarışlarda ümumilikdə 71 oyuna 36 qol vurmuşdur. Serenanın 1987-ci ildə "İnter"ə ikinci qayıdışı daha böyük uğur gətirdi. Onun Milan təmsilçisinin formasıyla keçirdiyi ən uğurlu mövsüm 1988-89-cu illərə təsadüf etdi, həmin dövrdə klubun baş məşqçisi Covanni Trapattoni idi və klub tarixində 13-cü dəfə 58 rekord xal sayı ilə Skudettonu qazandı, Serena isə 22 qolla mövsümum bombardiri oldu. Daha sonra klubla 1989 İtaliya Superkubokunu və 1990-91 UEFA Kubokunu qazandı.

Serena və Kristian Vyeri (2005-ci ildə) Turin və Milanın rəqib komandalarının hər ikisində oynamış yeganə futbolçulardır və Serena həm də üç klubla (Yuventus, İnter, Milan) Serie A titulunu qazanan altı futbolçudan biridir; bunu bacaran digər oyunçular Covanni Ferrari, Filippo Cavalli, Pyetro Fanna, Serjo Qori və Attilio Lombardodur.

Uğurları və titulları
---------------------

### Klub

#### İnter Milan

* İtaliya çempionu : 1989
* İtaliya Kubokunun qalibi : 1982
* Super Kubokun qalibi : 1989

#### Yuventus

İtaliya çempionu : 1986

#### Milan

İtaliya çempionu : 1992, 1993

### Şəxsi

İtaliya çempionatının bombardiri : 1989 (22 qol)

İştirak statistikası
--------------------

| Klub | İllər | Oyun | Qol |
| --- | --- | --- | --- |
| Montebelluna | 1977-1978 | 29 | 9 |
| İnter Milan | 1978-1979 | 2 | 1 |
| Komo | 1979-1980 | 18 | 2 |
| Bari | 1980-1981 | 35 | 12 |
| İnter Milan | 1981-1982 | 30 | 5 |
| Milan | 1982-1983 | 28 | 8 |
| İnter Milan | 1983-1984 | 37 | 10 |
| Torino | 1984-1985 | 35 | 9 |
| Yuventus | 1985-1987 | 71 | 35 |
| İnter Milan | 1987-1991 | 153 | 62 |
| Milan | 1991-1993 | 17 | 0 |
| Cəmi | 455 | 153 |

İstinadlar
----------

1. 1 2  Aldo Serena // Transfermarkt (çd.). 2000.
2. 1 2  ALDO SERENA // Argentine Soccer Database (isp.).
3. ↑  *Stefano Bedeschi.* "Gli eroi in bianconero: Aldo SERENA" (italyan). Tutto Juve. 25 June 2013. 29 September 2022 tarixində arxivləşdirilib. İstifadə tarixi: 15 July 2016.
4. ↑  "Aldo Serena" (italyan). magliarossonera.it. 28 September 2022 tarixində arxivləşdirilib. İstifadə tarixi: 20 December 2016.
5. ↑  *Fabio Monti.* "Serena, Aldo" (italyan). Treccani: Enciclopedia dello Sport (2002). 2 October 2022 tarixində arxivləşdirilib. İstifadə tarixi: 20 December 2016.
6. 1 2  "Happy Birthday to Aldo Serena, who turns 55 today!". vivoazzurro.it. 25 June 2015. 23 July 2018 tarixində arxivləşdirilib. İstifadə tarixi: 20 December 2016.
7. ↑  "SERGIO "BOBO" GORI" (italyan). Storie di Calcio. 30 June 2016 tarixində arxivləşdirilib. İstifadə tarixi: 27 January 2015.
8. ↑  *Roberto Perrone.* "Serena, la punta con la valigia" (italyan). Il Corriere della Sera. 7 May 2013. 1 October 2022 tarixində arxivləşdirilib. İstifadə tarixi: 28 March 2017.